./data/phi0914/phi00138/phi0914.phi00138.perseus-lat1.xml
Titus Livius (Livy)
et Aetolos inde       avocavit populatio maritumae orae  Pleuratus, Illyriorum rex, cum sexaginta       lembis Corinthium sinum invectus adiunctis Achaeorum quae Patris erant navibus       marituma Aetoliae vastabat   adversus quos       mille Aetoli missi, quacumque se classis circumegerat per litorum amfractus,       brevioribus semitis occurrebant   et Romani ad       Ambraciam pluribus locis quatiendo arietibus muros aliquantum urbis nudaverant,       nec tamen penetrare in urbem poterant:  nam et       pari celeritate novus pro diruto murus obiciebatur, et armati ruinis       superstantes instar munimenti erant   itaque       cum aperta vi parum procederet consuli res, cuniculum occultum vineis ante       contecto loco agere instituit; et aliquamdiu, cum dies noctesque in opere       essent, non solum sub terra fodientes sed egerentes etiam humum fefellere       hostem   cumulus repente terrae eminens  index operis oppidanis fuit, pavidique, ne iam subrutis muris facta in       urbem via esset, fossam intra murum e regione eius operis, quod vineis contectum       erat, ducere instituunt   cuius ubi ad tantam       altitudinem, quantae esse solum infimum cuniculi poterat, pervenerunt, silentio       facto pluribus locis aure admota sonitum fodientium captabant   quem ubi acceperunt, aperiunt rectam in cuniculum viam  nec       fuit magni operis: momento enim ad inane suspenso furculis ab hostibus muro       pervenerunt   ibi commissis operibus, cum e       fossa in cuniculum pateret iter, primo ipsis ferramentis, quibus in opere usi       erant, deinde celeriter armati etiam subeuntes occultam sub terra ediderunt       pugnam; segnior deinde ea facta est intersaepientibus cuniculum, ubi vellent,       nunc ciliciis praetentis nunc foribus raptim obiectis   nova etiam haud magni operis adversus       eos, qui in cuniculo erant,  excogitata res  dolium a fundo pertusum, qua fistula modica inseri       posset, et ferream fistulam operculumque dolii ferreum, et ipsum pluribus locis       perforatum, fecerunt  hoc tenui pluma completum dolium ore in cuniculum verso       posuerunt   per operculi foramina praelongae       hastae, quas sarisas vocant, ad summovendos hostes eminebant  scintillam levem       ignis inditam plumae folle fabrili ad caput fistulae imposito flando       accenderunt   inde non solum magna vis fumi       sed acrior etiam foedo quodam nidore ex adusta pluma cum totum cuniculum       complesset, vix durare quisquam intus poterat